BASES DA CONVOCATORIA DE AXUDAS PARA ADQUISICIÓN DE MATERIAL ESCOLAR, CON DESTINO A ALUMNOS DE EDUCACIÓN INFANTIL EN CENTROS SOSTIDOS CON FONDOS PÚBLICOS E ESCOLAS INFANTÍS AUTORIZADAS DE VILAGARCÍA DE AROUSA, CURSO 2015/2016
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 26/08/2015)

Co obxecto de axudar ás familias máis desfavorecidas economicamente a facer fronte ós gastos derivados do inicio do curso escolar, e tendo en conta que os programas de axudas para libros xa están implantados en toda a Ensinanza Primaria e Secundaria Obrigatoria, proponse á Xunta de Goberno aprobar a convocatoria de axudas para material escolar, na Educación Infantil, para as súas dúas etapas (0-3 anos e 3-6 anos), dos Centros de Ensino sostidos con fondos públicos e Escolas Infantís debidamente autorizadas de Vilagarcía de Arousa, de acordo coas seguintes O obxecto da presente convocatoria é o financiamento dos gastos que se derivan da adquisición de material escolar (o material curricular e didáctico necesario para o desenvolvemento da acción educativa), para os alumnos Educación Infantil, nas etapas 1ª e 2ª, dos Centros de Ensino sostidos con fondos públicos e nas Escolas Infantís autorizadas de Vilagarcía de Arousa. Poderán ser beneficiarios destas axudas as unidades familiares de convivencia residentes no Concello de Vilagarcía de Arousa con menores matriculados ou con reserva de praza nas etapas 1ª e 2ª de Educación Infantil, dos Centros de Ensino sostidos con fondos públicos e nas Escolas Infantís autorizadas de Vilagarcía de Arousa. — Estar empadroado e ter residencia efectiva permanente no Concello de Vilagarcía de Arousa. — Ter fillos/as en idade escolar matriculados en 1ª ou 2ª etapa de Educación Infantil en Centros de Ensino sostidos con fondos públicos e nas Escolas Infantís autorizadas de Vilagarcía de Arousa. — Non supera-los ingresos económicos fixados no baremo destas bases — Presentar toda a documentación requirida, e no prazo establecido, nestas bases. — Convivir co/a menor a cargo. — Estar ao corrente nas obrigas tributarias e coa Seguridade Social. de sempre que non sexan anteriores ao exercicio 2013. — En ningún caso poderán ser beneficiarios aqueles que teñan axuda concedida noutras convocatorias municipais e/ou estén incursos en expedientes de reintegro. — Excepcionalmente poderán ser beneficiarios quenes ostenten débedas coa facenda local sermpre que se cumprar os seguintes requisitos: As axudas poderán ser solicitadas polas unidades familiares nas que os ingresos non superen os seguinte límites máximos de rendas obtidas no ano 2014: A renda familiar para os efectos de bolsa obterase por agregación das rendas do exercicio 2014 de cada un dos membros computables da familia que obteñan ingresos de calquera natureza. Os datos económicos para ter en conta nas rendas familiares para determinar os ingresos serán os calculados por agregación da base impoñible xeral (casiña 430) coa base impoñible do aforro (casiña 445), calculadas segundo os criterios establecidos na normativa do imposto sobre a renda das persoas físicas. Para o cálculo da renda familiar, son membros computables da familia: o pai, a nai, titor ou persoa encargada da garda e protección do/a menor, se é o caso, as e os irmáns solteiros menores de vinte e cinco anos, e que convivan no domicilio familiar a 31 de decembro do 2014 ou as e os de maior idade, cando se trate de persoas con discapacidade física, psíquica ou sensorial, así como ascendentes dos pais que xustifiquen a súa residencia no mesmo domicilio que os anteriores, co certificado municipal correspondente. No caso de solicitantes que constitúan unidades familiares independentes, tamén se consideran membros computables o/a cónxuxe ou a persoa á que estea unida por análoga relación, así como as e os fillos, se os houbese. No caso de divorcio, separación legal ou de feito dos pais, non se considerará membro computable aquel deles que non conviva coa persoa solicitante da bolsa, sen prexuízo de que na renda familiar se inclúa a súa contribución económica. Terá a consideración de membro computable, se é o caso, o/a novo/a, cónxuxe ou persoa unida por análoga relación co solicitante e as súas rendas e patrimonio se incluirán dentro do cómputo das familiares. Desta cantidade, deduciranse os gastos derivados do alugamento ou hipoteca de vivenda habitual, ata un máximo de 250 euros mensuais, previa presentación da documentación acreditativa correspondente. No caso de familias monoparenterais, incrementarase nun 0,8 o número de membros que compoñen a unidade familiar. O importe máximo da axuda por cada alumno/a matriculado na 1ª etapa de Educación Infantil será de 40 € e no caso da 2ª etapa, de 60 €, As axudas serán solicitadas polos pais, nais ou titores do alumnado ó que fai referencia o artigo 1. As solicitudes poderán obterse no departamento de Servizos Sociais, no de Educación e no servizo de información municipal e tamén se poderán descargar na páxina web do Concello de Vilagarcía de Arousa no enderezo electrónico www.vilagarcia.es.As solicitudes presentaranse no Rexistro de Entrada do Concello de Vilagarcía de Arousa, dende o día seguinte á publicación destas bases no Boletín Oficial da Provincia de Pontevedra ato o 30 de setembro, en horario de 9 a 14 horas. Acreditación da situación socioeconómica e a xustificación do gasto coa presentación da documentación que de seguido se detalla: — Impreso de solicitude, segundo modelo que figura como ANEXO I — Fotocopia do DNI ou NIE da persoa solicitante. — Fotocopia do Libro de Familia completo ou documentación oficial acreditativa dos membros da unidade familiar coas súas datas de nacemento. — En casos de separación ou divorcio, certificado de convivencia actualizado á data da presentación da solicitude e fotocopia do Convenio Regulador ou Resolución de medidas paterno-filiais cando se trate de parellas non casadas que cesaron a convivencia. — De ser o caso, certificado de recoñecemento de minusvalía ou do grao e nivel de dependencia. — Certificado de matrícula ou reserva de matrícula expedido polo centro, para o curso 2015/2016. — Se é o caso, xustificante de pago de aluguer ou de hipoteca (primeira vivenda). — Autorización para solicitar datos tributarios en relación ao IRPF de tódolos membros da unidade familiar maiores de 16 anos, segundo o modelo anexo á solicitude — Declaración xurada de acharse ao corrente no cumprimento das obrigas tributarias ou fronte á Seguridade Social e non ter débedas pendentes coa Administración Pública da Comunidade Autónoma de Galicia. — Certificación bancaria (IBAN) do número de conta na que o/a solicitante sexa titular ou cotitular na mesma. — En caso de realizar cesión de pago, documento de transmisión de dereitos de pago ( Anexo II) xunto con: • Copia do DNI da persoa representativa do endosatario • Certificado bancario do nº de conta do endosatario — Xustificación do gasto, mediante algún dos seguintes medios 1) Factura con tódolos requisitos regulamentarios segundo as seguintes prescricións: • Facturas orixinais ou fotocopia compulsada das mesmas, cos requisitos establecidos no R. D. 1496/2003. Como mínimo conterán: • nº de factura e indicación expresa de que se trata dunha factura, lugar e data de emisión. • Denominación social, NIF e domicilio de quen expide a factura e do destinatario • Descrición e data de realización da operación. • Importe con desagregación do IVE e indicación do tipo aplicable e do total. Non se admitirán facturas nas que se faga constar “IVE incluído”. • Recargas, descontos e retencións aplicables. • Ademais, deberá acreditarse o seu pagamento, figurando • “pagado” ou “recibín”, • data do pago • firma e identificación da mesma (DNI ou nome completo de quen asina) • Selo da empresa • Cando a factura teña sido pagada mediante transferencia bancaria ou talón, deberá aportarse extracto bancario que xustifique a transferencia ou ingreso na conta do beneficiario.2) Recibín do centro educativo, no caso de que o pai/nai ou tutor adquira o material coa mediación da escola ou colexio. Se a solicitude non reúne os requisitos establecidos na norma da convocatoria, o órgano competente requirirá ó interesado para que a emende no prazo máximo de 10 días, contados a partir da data da notificación, indicándolle que si non o fixese se lle dará por desistida a súa solicitude e arquivarase o expediente. O departamento Servizos Sociais ou o de Educación poderán esixir calquera outra documentación que consideren precisa para valorar a situación socioeconómica dos solicitantes. Logo de rematado o prazo de presentación das solicitudes, o 30 de setembro, o departamento de Educación emitirá informe cales teñen dereito a axuda e aquelas que non e sinalando a causa. Establécese como único criterio de baremo a contía da renda per cápita, de menor a maior e calculada segundo o establecido nestas bases. Teñen garantido o dereito a axuda aquelas solicitudes que reunindo os demais requisitos non superen o 80% dos límites de renda establecidos nestas bases. No caso de que esas solicitudes non esgoten a consignación presupostaria, concederanse as restantes axudas por orden de renda de menor a maior ata ese límite. Cumpridos os trámites para a instrución do procedemento e fiscalizada a proposta de concesión ou denegación de tódalas axudas pola Intervención municipal, esta proposta será sometida á Xunta de Goberno Local, que adoptará o acordo correspondente. Dito acordo de concesión ou denegación, expoñerase no taboleiro de anuncios do Concello e na súa páxina web www.ivilagarcia.es A resolución estimatoria ou desestimatoria pon fin á vía administrativa. Contra ela poderá interpoñerse potestativamente recurso de reposición ante o Sr. Alcalde no prazo dun mes, a contar dende o día seguinte ó da notificación do acordo de concesión, ou directamente recurso contencioso administrativo ante o Xulgado do Contencioso Administrativo, no prazo de dous meses, a contar dende o seguinte ó da notificación da resolución se é expresa e se non o é, o prazo será de seis meses a contar dende o día seguinte ó que se entenda producida a desestimación por acto presunto. O pago da axuda concedida farase efectivo nun pago único en metálico por cada fillo/a previa xustificación da mesma, podendo ser: — Directo: a favor do solicitante da axuda, por medio de transferencia bancaria — Indirecto: a favor do provedor, dunha entidade, asociación ou centro educativo, tras comprobar a documentación correspondente. Neste caso, o solicitante da axuda deberá asinar declaración xurada facendo constar a cesión do pago.( Anexo II). As obrigas económicas que se derivan da presente convocatoria imputaranse á partida 320.481.00, da Concellería de Educación, por un importe máximo de 4.500 €, e á partida 231.481, da Concellería de Benestar Social e Igualdade, por un importe máximo de 3.500 €, do orzamento municipal de 2015. Para todo o non disposto nestas bases estarase ó disposto na Lei 38/2003, de 17 de novembro e no Real Decreto 887/2006, de 21 de xullo. O contido destas bases e os anexos exporanse na páxina web do Concello de Vilagarcía de Arousa: www.vilagarcia.es Vilagarcía de Arousa, 26 de xullo de 2015.—O Alcalde-Presidente, Alberto Varela Paz.